Cuneiform Tablet CCT 5 10a (BM 115086)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
{m}šu-sú-en₆ a-na a-lim{ki} i-lá-ak-ma DUMU e-na-ma-nim iṣ-ba-sú-ma um-ma šu-ut-ma i-na u₄-me-kà ma-al-ú-tim ša-zi-za-am ša 5 ma-na KÙ.BABBAR ša e-na-ma-nim ma-áš-qá-al-tám i-ša-qá-lá-ni 5 ma-na KÙ.BABBAR ki-ma šu-sú-en₆ né-pu-ul-ma i-na u₄-me-šu ma-al-ú-tim DUMU e-na-ma-nim i-li-kà-ma KÙ.BABBAR 2 ma-na i-na ša šu-sú-en₆ ni-ìš-qú-ul-šu-ma um-ma né-nu-ma KÙ.BABBAR É tám-kà-ri-im a-na ṣí-ib-tim li-qé-ma KÙ.BABBAR ù ṣí-ba-sú né-nu ni-ša-qá-lá-ku-um i-na KÙ.BABBAR-áp šu-sú-en₆ 3 ma-na KÙ.BABBAR ù ṣí-ba-sú a-na ma-num-ba-lúm-a-šur ni-ìš-qú-ul a-na a-wa-tim a-ni-a-tim kà-ru-um kà-ni-ìš i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI pu-šu-ke-en₆ IGI a-mur-{d}UTU